title: A Tanács határozata (2001. december 3.) az egyrészről az Európai Közösségek és tagállamai, másrészről a Horvát Köztársaság között létrejött stabilizációs és társulási megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményének figyelembevételével történő kiigazításáról szóló kiegészítő jegyzőkönyv megkötéséről

text:
Fontos jogi nyilatkozat

|

32001D0918

Hivatalos Lap L 342 , 27/12/2001 o. 0042 - 0044

		A Tanács határozata(2001. december 3.)az egyrészről az Európai Közösségek és tagállamai, másrészről a Horvát Köztársaság között létrejött stabilizációs és társulási megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményének figyelembevételével történő kiigazításáról szóló kiegészítő jegyzőkönyv megkötéséről(2001/918/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben a 300. cikke (2) bekezdése első albekezdésének első mondatával és a 300. cikkének (4) bekezdésével,tekintettel a Bizottság javaslatára,mivel:(1) Az egyrészről az Európai Közösségek és tagállamai, valamint másrészről a Horvát Köztársaság közötti stabilizációs és társulási megállapodást, a továbbiakban: "Stabilizációs és Társulási Megállapodás", 2001. május 14-én parafálták és 2001. október 29-én Luxembourgban aláírták. A Stabilizációs és Társulási Megállapodás 27. cikkének (4) bekezdése előírja, hogy a borra és szeszes italokra alkalmazandó kereskedelmi rendelkezéseket még meg kell határozni.(2) A Tanács által 2000. november 13-án elfogadott irányelvekkel összhangban a Bizottság és a Horvát Köztársaság 2001. április 20-án megállapodott az egyes borokra vonatkozó új kölcsönös kereskedelmi engedményekről, valamint a borelnevezések és a szeszes italok megnevezésének kölcsönös elismeréséről, oltalmáról és ellenőrzéséről. Az átfogó stabilizációs folyamat egységességének biztosítása céljából e tárgyalások eredményeit kiegészítő jegyzőkönyv formájában szükséges belefoglalni az Stabilizációs és Társulási Megállapodásba.(3) Az egyes borokra előírt preferenciális kereskedelmi engedményekről szóló végrehajtási rendeleteket elfogadó rendelkezéseket a Bizottság hozza meg a borpiac közös szervezéséről szóló, 1999. május 17-i 1493/1999/EK tanácsi rendelet [1] 62. cikke sérelme nélkül, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [2] 248a. cikkében létrehozott Vámkódex Bizottság közreműködésével. A Bizottság elvégzi a végrehajtási rendeletek szükséges módosításait és technikai kiigazításait, amelyek az Európai Közösség és a Horvát Köztársaság között létrejött új preferenciális megállapodásokból, jegyzőkönyvekből, levélváltásokból vagy egyéb jogi aktusokból következhetnek, illetve amelyek a Kombinált Nómenklatúra és a TARIC-kódok változásait követően szükségesek.(4) A jegyzőkönyv egyes rendelkezései végrehajtásának megkönnyítése érdekében a Bizottságot fel kell hatalmazni arra, hogy a Közösség nevében jóváhagyhassa a borelnevezések kölcsönös elismeréséről, oltalmáról és ellenőrzéséről szóló megállapodáshoz (a jegyzőkönyv II. melléklete), valamint a szeszes italok és ízesített italok megnevezéseinek kölcsönös elismeréséről, oltalmáról és ellenőrzéséről szóló megállapodáshoz (a jegyzőkönyv III. melléklete) csatolt jegyzékek és jegyzőkönyvek módosításáról szóló határozatokat. A Bizottságot e jogi aktusok elfogadása során egyrészről az 1493/1999/EK rendelet 74. cikke által létrehozott Borpiaci Irányítóbizottság, másrészről a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendelet [3] 13. cikke által létrehozott, szeszes italokkal foglalkozó végrehajtási bizottság, valamint az ízesített bor, az ízesített boralapú italok és az ízesített boralapú koktélok meghatározására, megnevezésére és kiszerelésére vonatkozó általános szabályok megállapításáról szóló, 1991. június 10-i 1601/1991/EGK tanácsi rendelet [4] 12. cikke által létrehozott, ízesített italokkal foglalkozó végrehajtási bizottság segíti.(5) Az e határozat végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal [5] összhangban kell elfogadni,ELFOGADTA EZT A HATÁROZATOT:1. cikkAz egyrészről az Európai Közösségek és tagállamai, másrészről a Horvát Köztársaság között létrejött stabilizációs és társulási megállapodás kereskedelmi vonatkozásainak a felek között az egyes borokra vonatkozó kölcsönös preferenciális engedményekről, a borelnevezések kölcsönös elismeréséről, oltalmáról és ellenőrzéséről, valamint a szeszes italok és ízesített italok megnevezésének kölcsönös elismeréséről, oltalmáról és ellenőrzéséről folytatott tárgyalások eredményeinek figyelembevételével történő kiigazításáról szóló kiegészítő jegyzőkönyv (a továbbiakban: a "jegyzőkönyv") a Közösség nevében ezennel jóvá van hagyva.A jegyzőkönyv szövegét csatolták e határozathoz.2. cikk(1) A Tanács elnöke felhatalmazást kap, hogy kijelölje a jegyzőkönyvnek a Közösséget jogilag kötő, a Közösség nevében történő aláírására jogosult személyt.(2) A Tanács elnöke a Közösség nevében értesítést küld a jegyzőkönyv 3. cikkében előírt jóváhagyásról.3. cikkA jegyzőkönyv I. mellékletében előírt egyes borokra vonatkozó vámkontingensek alkalmazására vonatkozó rendelkezéseket, valamint a végrehajtási rendeleteknek a Kombinált Nómenklatúra kódok és a TARIC-albontások változásait követően szükséges, illetve a Közösség és a Horvát Köztársaság között létrejött új preferenciális megállapodásokból, jegyzőkönyvekből, levélváltásokból vagy egyéb jogi aktusok megkötéséből eredő módosításait és technikai kiigazításait a Bizottság e határozat 4. cikkének (2) bekezdésében megállapított eljárással összhangban, az 1493/1999/EK rendelet 62. cikkének sérelme nélkül fogadja el.4. cikk(1) A Bizottságot a 2913/92/EGK rendelet 248a. cikke által létrehozott Vámkódex Bizottság segíti.(2) Amennyiben e bekezdésre hivatkoznak, az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében előírt időszakot három hónapban kell meghatározni.(3) A bizottság elfogadja saját eljárási szabályzatát.5. cikk(1) A Stabilizációs és Társulási Bizottság a borelnevezések kölcsönös elismeréséről, oltalmáról, és ellenőrzéséről szóló megállapodás 4. cikkének (7) bekezdésében és 14. cikke (2) bekezdésének a) pontjában előírt, oltalom alatt álló elnevezések jegyzékeinek megállapításáról szóló határozatai alkalmazásában a Közösség álláspontját a Bizottság javaslatára a Tanács állapítja meg minősített többséggel.(2) A Bizottság az (1) bekezdés sérelme nélkül, a borelnevezések kölcsönös elismeréséről, oltalmáról és ellenőrzéséről szóló megállapodás 13. és 14. cikke alkalmazásában, e határozat 6. cikkének (2) bekezdésében meghatározott eljárással összhangban megköti a Megállapodás jegyzékeinek és jegyzőkönyvének módosításáról szóló szükséges jogi aktusokat. Minden más, az említett cikkek alá tartozó esetben a Bizottság alakítja ki és terjeszti elő a Közösség álláspontját.6. cikk(1) A Bizottságot az 1493/1999/EK rendelet 74. cikke által létrehozott Borpiaci Irányítóbizottság segíti.(2) Amennyiben e bekezdésre hivatkoznak, az 1999/468/EK határozat 4. és 7. cikkét kell alkalmazni.Az 1999/468/EK határozat 4. cikkének (3) bekezdésében előírt időszakot egy hónapban kell meghatározni.(3) A bizottság elfogadja saját eljárási szabályzatát.7. cikk(1) A Stabilizációs és Társulási Bizottságnak a szeszes italok és ízesített italok megnevezésének kölcsönös elismeréséről, oltalmáról, és ellenőrzéséről szóló megállapodás 4. cikke (5) bekezdésében és 14. cikke (2) bekezdésének a) pontjában meghatározott, oltalom alatt álló elnevezések jegyzékeinek megállapításáról szóló határozatai alkalmazásában a Közösség álláspontján a Bizottság javaslatára a Tanács állapítja meg minősített többséggel.(2) A Bizottság az (1) bekezdés sérelme nélkül, a szeszes italok és ízesített italok megnevezéseinek kölcsönös elismeréséről, oltalmáról és ellenőrzéséről szóló megállapodás 13. és 14. cikke alkalmazásában, az e határozat 8. cikkének (2) bekezdésében megállapított eljárással összhangban megköti a Megállapodás jegyzékeinek és jegyzőkönyvének módosításáról szóló szükséges jogi aktusokat. A fenti cikkek hatálya alá tartozó egyéb esetekben a Bizottság alakítja ki és terjeszti elő a Közösség álláspontját.8. cikk(1) A Bizottságot az 1576/89/EGK rendelet 13. cikke által létrehozott, szeszes italokkal foglalkozó végrehajtási bizottságnak, valamint az 1601/91/EGK rendelet 12. cikke által létrehozott, az ízesített borokkal, ízesített boralapú italokkal és ízesített boralapú koktélokkal foglalkozó végrehajtási bizottság segíti.(2) Amennyiben e bekezdésre hivatkoznak, az 1999/468/EK határozat 5. és 7. cikkét kell alkalmazni.Az 1999/468/EK határozat 5. cikkének (6) bekezdésében meghatározott időszakot egy hónapban kell meghatározni.(3) A bizottságok elfogadják eljárási szabályzatukat.9. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 2001. december 3-án.a Tanács részérőlaz elnökF. Vandenbroucke[1] HL L 179., 1999.7.14., 1. o. A legutóbb a 2826/2000/EK rendelettel (HL L 328., 2000.12.23., 2. o.) módosított rendelet.[2] HL L 302., 1992.10.19., 1. o. A legutóbb a 2700/2000/EK rendelettel (HL L 311., 2000.12.12., 17. o.) módosított rendelet.[3] HL L 160., 1989.6.12., 1. o. A legutóbb a 3378/94/EK európai parlamenti és tanácsi rendelettel (HL L 366., 1994.12.31., 1. o.) módosított rendelet.[4] HL L 149., 1991.6.14., 1. o. A legutóbb a 2061/96/EK európai parlamenti és tanácsi rendelettel (HL L 277., 1996.10.30., 1. o.) módosított rendelet.[5] HL L 184., 1999.7.17., 23. o.--------------------------------------------------


title: A Tanács határozata ( 2009. november 30. ) a Schengeni Információs Rendszer technikai támogatóegysége (SIS központi rész) létesítésének és működésének költségeire vonatkozó pénzügyi szabályzat módosításáról szóló, az 1990. évi Schengeni Egyezmény által felállított Végrehajtó Bizottság határozatának módosításáról

text:
               20.1.2010

               HU

               Az Európai Unió Hivatalos Lapja

               L 14/9

         A TANÁCS HATÁROZATA
   (2009. november 30.)
   a Schengeni Információs Rendszer technikai támogatóegysége (SIS központi rész) létesítésének és működésének költségeire vonatkozó pénzügyi szabályzat módosításáról szóló, az 1990. évi Schengeni Egyezmény által felállított Végrehajtó Bizottság határozatának módosításáról
   (2010/32/EK)
   AZ EURÓPAI UNIÓ TANÁCSA,
   tekintettel a Benelux Gazdasági Unió államai, a Németországi Szövetségi Köztársaság és a Francia Köztársaság kormányai között a közös határaikon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló egyezmény („1990. évi Schengeni Egyezmény”) (1) 92., 92A. és 119. cikkében foglalt rendelkezésekre,
   mivel:

               (1)

               Az 1990. évi Schengeni Egyezmény értelmében a SIS központi rész (C.SIS) létesítésének és működésének költségeit – ideértve a Schengeni Információs Rendszer (SIS) nemzeti részét a SIS központi résszel összekötő nagy kiterjedésű hálózat és titkosítása költségeit is – a Szerződő Felek közösen viselik.

               (2)

               A C.SIS létesítése és működése kapcsán felmerülő pénzügyi kötelezettségekre a Schengeni Végrehajtó Bizottságnak a SIS központi részére vonatkozó pénzügyi szabályzat módosításáról szóló, 1997. december 15-i határozatával (2) (a továbbiakban: „C.SIS pénzügyi szabályzat”) módosított külön pénzügyi szabályzat vonatkozik.

               (3)

               A schengeni környezet kommunikációs infrastruktúrájának tekintetében a Tanács főtitkárhelyettesét az 1999/870/EK határozat (3) és a 2007/149/EK határozat (4) feljogosítja arra, hogy a schengeni vívmányoknak az Európai Unió keretébe történő beillesztésével összefüggésben a schengeni környezet kommunikációs infrastruktúrájának, „SISNET”, kiépítésére és működtetésére vonatkozó szerződések megkötése és igazgatása céljából egyes tagállamok képviseletében eljárjon e kommunikációs infrastruktúrának az Európai Unió hatáskörébe tartozó infrastruktúrába történő beépítéséig.

               (4)

               A schengeni környezet kommunikációs infrastruktúrájának kiépítése és működtetése tekintetében ezen szerződések értelmében felmerülő pénzügyi kötelezettségekre a 2000/265/EK tanácsi határozat (5) által létrehozott külön pénzügyi szabályzat alkalmazandó.

               (5)

               A 2000/777/EK tanácsi határozat (6) alapján a C.SIS pénzügyi szabályzat és a SISNET pénzügyi szabályzat hatálya alá tartozik Dánia, Finnország, Svédország, illetve Izland és Norvégia, a 2007/471/EK tanácsi határozat (7) alapján a Cseh Köztársaság, Észtország, Lettország, Litvánia, Magyarország, Málta, Lengyelország, Szlovénia és a Szlovák Köztársaság, valamint a 2008/421/EK tanácsi határozat (8) alapján Svájc is. A 2005. évi csatlakozási okmány 4. cikkének (2) bekezdésével, illetve az Európai Unió, az Európai Közösség, a Svájci Államszövetség és a Liechtensteini Hercegség között a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv 10. cikkével összhangban a Tanács által meghatározandó időponttól kezdődően a Bulgária és Románia, illetve Liechtenstein is részt vesz e pénzügyi szabályzatok rendelkezéseiben.

               (6)

               Az, hogy a technikai támogatóegységet és az azt a SIS nemzeti részével összekötő nagy kiterjedésű hálózatot és titkosítását ugyanazon szerv kezeli – ideértve a létesítésből és működtetésből származó valamennyi pénzügyi kötelezettségek kezelését is –, az eljárásokat zökkenőmentessé teszi, szinergiákat és erőfeszítés-megtakarítást eredményezve.

               (7)

               A nemzeti részt a technikai támogatóegységhez kapcsoló hálózat titkosítását jelenleg a technikai támogatóegység kezeli.

               (8)

               A Strasbourgban található SIS technikai támogatóegysége költségvetésének ezért – az érintett tagállamok képviselői által egyhangúlag elfogadott határozatban megállapítandó időponttól kezdve – magában kell foglalnia a SIS nemzeti részét a technikai támogatóegységgel összekötő, nagy kiterjedésű hálózat és titkosítása költségvetését is.

               (9)

               Izland és Norvégia tekintetében ez a határozat az Európai Unió Tanácsa, valamint az Izlandi Köztársaság és a Norvég Királyság között megkötött, e két államnak a schengeni vívmányok végrehajtásához, alkalmazásához és fejlesztéséhez való társulásáról szóló társulási megállapodás (9) értelmében a schengeni vívmányok azon rendelkezéseinek továbbfejlesztését képezi, amelyek az említett megállapodás alkalmazását szolgáló egyes szabályokról szóló, 1999. május 17-i 1999/437/EK tanácsi határozat (10) 1. cikkének G. pontjában említett területhez tartoznak.

               (10)

               Svájc tekintetében ez a határozat az Európai Unió, az Európai Közösség és a Svájci Államszövetség közötti létrejött, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (11) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat 1. cikkének G. pontjában említett területhez tartoznak, összefüggésben a 2008/146/EK tanácsi határozat (12) 3. cikkével és a 2008/149/IB tanácsi határozat (13) 3. cikkével.

               (11)

               Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek a megállapodáshoz való csatlakozásáról aláírt jegyzőkönyv értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkének G. pontjában említett terület alá tartoznak, összefüggésben a 2008/261/EK tanácsi határozat (14) 3. cikkével és a 2008/262/IB tanácsi határozat (15) 3. cikkével.

               (12)

               Az Egyesült Királyság részt vesz ebben a határozatban a schengeni vívmányoknak az Európai Unió keretébe történő beillesztéséről szól, Európai Unióról szóló Szerződés és az Európai Közösséget létrehozó szerződés mellékletében szereplő jegyzőkönyv 5. cikkével, valamint Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat (16) 8. cikke (2) bekezdésével összhangban.

               (13)

               Írország részt vesz ebben a határozatban, a schengeni vívmányoknak az Európai Unió keretébe történő beillesztéséről szóló, az Európai Unióról szóló Szerződéshez és az Európai Közösséget létrehozó szerződés mellékletében szereplő jegyzőkönyv 5. cikkével, valamint Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat (17) 6. cikkének (2) bekezdésével összhangban.

               (14)

               A Ciprusi Köztársaság tekintetében e határozat olyan jogi aktust képez, amely a 2003-as csatlakozási okmány 3. cikke (2) bekezdésének értelmében a schengeni vívmányokra épül, vagy azokkal egyéb módon összefügg.

               (15)

               E határozat a 2005-ös csatlakozási okmány 4. cikkének (2) bekezdése értelmében a schengeni vívmányokon alapuló vagy azokkal egyéb módon összefüggő jogi aktus,

         A KÖVETKEZŐKÉPPEN HATÁROZOTT:
   1. cikk
   A Schengeni Információs Rendszer technikai támogatóegysége (SIS központi rész) létesítésének és működésének költségeire vonatkozó pénzügyi szabályzat módosításáról szóló, az 1990. évi Schengeni Egyezmény által felállított Végrehajtó Bizottság határozata a következőképpen módosul:

               a)

               A C.SIS pénzügyi szabályzat címe a következőképpen módosul:

               b)

               Az I. cím első bekezdése a következőképpen módosul:
               „Az 1985. június 14-i Schengeni Megállapodás végrehajtásáról szóló egyezmény 92., 92A. és 119. cikkében előírt, Strasbourgban található Schengeni Információs Rendszer technikai támogatóegységének – amely magában foglalja a Schengeni Információs Rendszer nemzeti részét a technikai támogatóegységgel összekötő nagy kiterjedésű hálózatot és titkosítását is – (a továbbiakban »SIS központi rész«) költségvetése az alábbiakból tevődik össze:”.

         2. cikk
   Ez a határozat az elfogadásának napján lép hatályba. Ez a határozat az érintett tagállamok képviselőinek egyhangú határozata által megállapított időponttól kezdve alkalmazandó.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  HL L 239., 2000.9.22., 19. o.

      (2)  HL L 239., 2000.9.22., 444. o.

      (3)  HL L 337., 1999.12.30., 41. o.

      (4)  HL L 66., 2007.3.6., 19. o.

      (5)  HL L 85., 2000.4.6., 12. o.

      (6)  HL L 309., 2000.12.9., 24. o.

      (7)  HL L 179., 2007.7.7., 46. o.

      (8)  HL L 149., 2008.6.7., 74. o.

      (9)  HL L 176., 1999.7.10., 36. o.

      (10)  HL L 176., 1999.7.10., 31. o.

      (11)  HL L 53., 2008.2.27., 52. o.

      (12)  A Tanács 2008. január 28-i határozata az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).

      (13)  A Tanács 2008. január 28-i határozata az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Unió nevében történő megkötéséről (HL L 53., 2008.2.27., 50. o.).

      (14)  HL L 83., 2008.3.26., 3. o.

      (15)  HL L 83., 2008.3.26., 5. o.

      (16)  HL L 131., 2000.6.1., 43. o.

      (17)  HL L 64., 2002.3.7., 20. o.


title: A Bizottság határozata (2017. augusztus 30.) a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról

text:
               31.8.2017

               HU

               Az Európai Unió Hivatalos Lapja

               C 287/3

         A BIZOTTSÁG HATÁROZATA
   (2017. augusztus 30.)
   a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról
   (2017/C 287/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biogazdálkodással kapcsolatos technikai tanácsadással foglalkozó szakértői csoport felállításáról szóló, 2009. június 3-i 2009/427/EK bizottsági határozatra (1) és különösen annak 4. cikke (2) bekezdésére,
   mivel:

               (1)

               A Bizottság a 2009/427/EK határozattal létrehozta a biogazdálkodással kapcsolatos technikai tanácsadással foglalkozó szakértői csoportot (a továbbiakban: a csoport).

               (2)

               A Bizottság a 2009/427/EK határozat 4. cikkének (2) bekezdése alapján elfogadta a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról szóló 2010/C 262/03 határozatot (2), amelynek alkalmazási időszaka 2013. december 31-ig tartott. Az említett határozat alkalmazását a Bizottság 2016. december 31-ig meghosszabbította.

               (3)

               A Bizottság a csoport tagjainak a 2009/427/EK határozat 4. cikkének (5) bekezdésében előírt megbízatását a 2017/C 273/03 bizottsági határozattal (3) négyéves időszakra terjesztette ki.

               (4)

               A 2009/427/EK határozat 4. cikkének (2) bekezdésével és a Bizottság átláthatósági politikájával összhangban pályázati felhívás jelent meg a bizottsági szakértői csoportok és más hasonló testületek nyilvántartásában. A pályázók által benyújtott pályázatok értékelése után megtörtént a jelöltek kiválasztása, ami lehetővé tette az állandó tagok listájának és a szakértők tartaléklistájának összeállítását.

               (5)

               A kiválasztási eljárás lezárásához a Bizottságnak négyéves időszakra ki kell neveznie a csoport tagjait, valamint össze kell állítania a jelöltek új tartaléklistáját,

         A KÖVETKEZŐKÉPPEN HATÁROZOTT:
   1. cikk
   A biogazdálkodással kapcsolatos technikai tanácsadással foglalkozó szakértői csoport állandó tagjainak nevét a melléklet A. része sorolja fel.
   A tartaléklistán szereplő jelöltek nevét a melléklet B. része tartalmazza.
   2. cikk
   Ez a határozat elfogadásának napján lép hatályba, és azt 2021. július 15-ig kell alkalmazni.

      Kelt Brüsszelben, 2017. augusztus 30-án.

            a Bizottság részéről

         Phil HOGAN

            a Bizottság tagja

      (1)  HL L 139., 2009.6.5., 29. o.

      (2)  A Bizottság határozata (2010. szeptember 28.) a biogazdálkodással kapcsolatos technikai tanácsadással foglalkozó szakértői csoport tagjainak kinevezéséről és a tartaléklista összeállításáról (HL C 262., 2010.9.29., 3. o.).

      (3)  A Bizottság határozata (2017. augusztus 16.) a biogazdálkodással kapcsolatos technikai tanácsadással foglalkozó szakértői csoport felállításáról szóló 2009/427/EK határozat módosításáról (HL C 273., 2017.8.18., 3. o.).

      MELLÉKLET
      A.   A csoport állandó tagjaivá kinevezett szakértőket betűrendi sorrendben felsoroló lista

                  —

                  BAŃKOWSKA Katarzyna Daniela

                  —

                  BESTE Andrea

                  —

                  BLANCO PENEDO María Isabel

                  —

                  BOURIN Marie

                  —

                  CENSKOWSKY Udo

                  —

                  LEMBO Giuseppe

                  —

                  MARCHAND Patrice

                  —

                  MICHELONI Cristina

                  —

                  MINGUITO Pablo

                  —

                  OUDSHOORN Frank Willem

                  —

                  QUINTANA FERNÁNDEZ Paula

                  —

                  SOSSIDOU Evangelia

                  —

                  VOGT-KAUTE Werner

            B.   Az alkalmas jelöltként kinevezett szakértőket betűrendi sorrendben felsoroló tartaléklista

                  —

                  BALL Keith Haywood

                  —

                  BECQUET Stéphane

                  —

                  BICKEL Regula

                  —

                  BRUNS Silke Esmeralda

                  —

                  CANNON Nicola

                  —

                  CZUBAK Wawrzyniec Maciej

                  —

                  DAVID Christophe

                  —

                  DE CARA GARCÍA Francisco Miguel

                  —

                  DE MARTINIS Domenico

                  —

                  ECKERT Georg

                  —

                  ESTEVEZ Alicia

                  —

                  FRÜH Barbara

                  —

                  GONZÁLVEZ PÉREZ Victor

                  —

                  HITCHINGS Roger Michael

                  —

                  KABOURAKIS Emmanouil

                  —

                  KELDERER Markus

                  —

                  KOLLER Martin

                  —

                  LEENSTRA Ferry

                  —

                  LISTE RUIZ Maria Guiomar

                  —

                  MALUSÁ Eligio

                  —

                  MARTELLI Giovanna

                  —

                  MASTRORILLI Marcello

                  —

                  MOLTENI Roberto

                  —

                  NAGYOVA Eva

                  —

                  NATSARIDU Pepa

                  —

                  OLIVEIRA ALCOBIA Maria Dulce Crisóstomo

                  —

                  OTT Pierre

                  —

                  PEYREMORTE David

                  —

                  REINERS Eckhard

                  —

                  RIVA Francesco

                  —

                  RODRÍGUEZ FERNÁNDEZ-ALBA Amadeo

                  —

                  ROINSARD Antoine

                  —

                  SPEISER Bernhard

                  —

                  STADTLANDER Timo

                  —

                  TUPASELA Tuomo Markus

                  —

                  UBALDE BAULÓ Josep Miquel

                  —

                  VAN DEN BERGE Paul Hendrik Pieter

                  —

                  VIDAL Rodolphe

                  —

                  VILLAHERMOSA JAÉN Javier


title: 2008/533/EK: Az Európai Parlament határozata (2007. április 24.) az Európai Betegségmegelőzési és Járványvédelmi Központ 2005-ös pénzügyi évre vonatkozó költségvetésének végrehajtása alóli mentesítésről

text:
               15.7.2008

               HU

               Az Európai Unió Hivatalos Lapja

               L 187/170

         AZ EURÓPAI PARLAMENT HATÁROZATA
   (2007. április 24.)
   az Európai Betegségmegelőzési és Járványvédelmi Központ 2005-ös pénzügyi évre vonatkozó költségvetésének végrehajtása alóli mentesítésről
   (2008/533/EK)
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójáról szóló jelentésére, a központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
   tekintettel az 1605/2002/EK, Euratom rendelet (5) 185. cikkében említett szervekre vonatkozó költségvetési keretrendeletről, szóló 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0119/2007),

               1.

               mentesítést ad az Európai Betegségmegelőzési és Járványvédelmi Központ igazgatója számára a Központ 2005-ös pénzügyi évre vonatkozó költségvetésének végrehajtása alól;

               2.

               megállapításait a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Betegségmegelőzési és Járványvédelmi Központ igazgatójának, a Tanácsnak, a Bizottságnak és a Számvevőszéknek, illetve gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 31. o.

      (2)  HL C 312., 2006.12.19., 54. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 142., 2004.4.30., 1. o.

      (5)  HL L 357., 2002.12.31., 72. o.

    ---documentbreak---

               15.7.2008

               HU

               Az Európai Unió Hivatalos Lapja

               L 187/171

         AZ EURÓPAI PARLAMENT ÁLLÁSFOGLALÁSA
   (2007. április 24.)
   az Európai Betegségmegelőzési és Járványvédelmi Központ 2005-ös pénzügyi évre vonatkozó általános költségvetésének végrehajtása alóli mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Betegségmegelőzési és Járványvédelmi Központ 2005-ös pénzügyi évre vonatkozó végleges éves beszámolójáról szóló jelentésére, a központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Betegségmegelőzési és Járványvédelmi Központ létrehozásáról szóló, 2004. április 21-i 851/2004/EK európai parlamenti és tanácsi rendeletre (4) és különösen annak 23. cikkére,
   tekintettel az 1605/2002/EK, Euratom rendelet (5) 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre és különösen annak 94. cikkére,
   tekintettel eljárási szabályzata 71. cikkére, valamint V. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0119/2007),

               A.

               mivel a Számvevőszék kijelentette, hogy kellő mértékben megbizonyosodott a 2005. december 31-én zárult pénzügyi év éves beszámolójának megbízhatóságáról, valamint arról, hogy az alapjául szolgáló ügyletek egészében véve jogszerűek és szabályszerűek;

         Általános észrevételek az egyedi mentesítést igénylő EU-ügynökségek többségével kapcsolatban

               1.

               úgy véli, hogy a közösségi ügynökségek folyamatosan növekvő száma, valamint számos ügynökség tevékenysége nem illeszkedik egy átfogó orientációs keretbe; úgy véli, hogy egyes ügynökségek feladatköre nem mindig tükrözi az Unió valós igényeit, sem pedig a polgárok elvárásait, valamint megállapítja, hogy nem mindig rendelkeznek jó hírnévvel és sajtónyilvánossággal;

               2.

               felkéri a Bizottságot ezért, hogy határozzon meg az új közösségi ügynökségek létrehozására vonatkozó átfogó orientációs keretet; bármilyen új ügynökség létrehozása előtt nyújtson be költség-haszon tanulmányt, az ügynökségek, illetve az egyéb európai szervezetek képviseletei közötti párhuzamos tevékenységek elkerülése érdekében;

               3.

               felhívja a Számvevőszéket, hogy a Parlament határozatát megelőzően nyilvánítson véleményt a költség-haszon tanulmányról;

               4.

               felhívja a Bizottságot, hogy ötévente készítsen tanulmányt az egyes ügynökségek által generált hozzáadott értékről; felhívja az összes érintett intézményt, hogy amennyiben egy ügynökség hozzáadott értékéről negatív értékelés születik, tegyék meg a szükséges lépéseket az ügynökség megbízatásának újrafogalmazására vagy az ügynökség bezárására;

               5.

               figyelembe véve a szabályozó ügynökségek folyamatosan növekvő számát, sajnálatát fejezi ki amiatt, hogy az ezen intézmények irányításáról szóló intézményközi megállapodástervezetre vonatkozó tárgyalások nem vezettek eredményre, és felkéri a Bizottság illetékes szolgálatait, hogy a Számvevőszékkel együttműködve tegyenek meg minden intézkedést egy ilyen megállapodás gyors létrehozására;

               6.

               megállapítja, hogy a Bizottság költségvetési felelőssége az ügynökségek és a Bizottság közötti kapcsolat szorosabbá tételét teszi szükségessé; felhívja a Bizottságot és a Tanácsot, hogy tegyenek meg minden szükséges lépést, hogy a Bizottság számára 2007. december 31-ig blokkoló kisebbséget biztosítsanak a szabályozó ügynökségek felügyelő testületeiben, illetve hogy ilyen blokkoló kisebbséget biztosítsanak az újonnan felállított ügynökségekben már a kezdetektől fogva;

               7.

               felhívja a Számvevőszéket, hogy éves jelentésében hozzon létre további fejezetet a Bizottság elszámolása alatt mentesítésben részesülő ügynökségek számára annak érdekében, hogy sokkal tisztább képet lehessen kapni az uniós források ügynökségek által történő felhasználásáról;

               8.

               emlékeztet arra az elvre, amelynek értelmében a Parlament általi mentesítés valamennyi közösségi ügynökségre vonatkozik – függetlenül attól, hogy részesülnek-e támogatásban vagy nem –, még abban az esetben is, ha alapszabályzatuk alapján egy másik mentesítő hatóság is közreműködik;

               9.

               felhívja a Számvevőszéket, hogy minden ügynökség esetében végezzen teljesítményértékelő ellenőrzéseket, és ezekről készítsen jelentést a Parlament illetékes bizottsága számára, beleértve a Költségvetési Ellenőrző Bizottságot is;

               10.

               megjegyzi, hogy az ügynökségek száma egyre nő, valamint összhangban a Bizottság ügynökségek működésére vonatkozó politikai felelősségével, mely felelősség jelentősen túlmegy egyfajta egyszerű logisztikai támogatáson, még nagyobb szükség van arra, hogy a Bizottság ügynökségek felállításával és ellenőrzésével megbízott főigazgatóságai közös megközelítést dolgozzanak ki az ügynökségekkel kapcsolatban; az ügynökségekkel kapcsolatos valamennyi ügyre vonatkozó közös bizottsági megközelítés kialakítása felé pragmatikus lépés lenne egy olyan struktúra kidolgozása, amely hasonló ahhoz, amelyet az ügynökségek hoztak létre az illetékes főigazgatóságok közötti koordináció érdekében;

               11.

               felszólítja a Bizottságot, hogy javítsa az ügynökségeknek nyújtott adminisztratív és technikai segítséget tekintettel a Közösség egyre összetettebb adminisztratív szabályaira és technikai problémáira;

               12.

               megállapítja az összes közösségi ügynökségben a fegyelmi szerv hiányát, és felkéri a Bizottság szolgálatait, hogy tegyék meg a szükséges intézkedéseket egy ilyen mechanizmus lehető leggyorsabban történő létrehozására;

               13.

               üdvözli az uniós ügynökségek közötti koordinációban bekövetkezett jelentős javulást, amelynek köszönhetően az ügynökségek kezelni tudják az ismétlődő problémákat, és hatékonyabban tudnak együttműködni a Bizottsággal és a Parlamenttel;

               14.

               úgy véli, hogy a több ügynökség által létrehozandó közös támogató szolgálat, melynek célja a pénzügyi gazdálkodás informatikai rendszerének a Bizottság rendszerével történő összehangolása, olyan intézkedés, amelyet folytatni és bővíteni kell;

               15.

               felszólítja az ügynökségeket az adott terület kulcsszereplőivel való fokozottabb együttműködésre és összehasonlító teljesítményértékelésük (benchmarking) javítására; kéri a Bizottságot az általa szükségesnek ítélt olyan eszközök elfogadására, amelyek segítik az ügynökségeket abban, hogy javítsák hírnevüket és megerősítsék tevékenységeik láthatóságát;

               16.

               felszólítja a Bizottságot, tegyen javaslatot az ügynökségek által készítendő éves jelentések formátumának összehangolására, és dolgozzon ki teljesítménymutatókat, amelyek segítségével az ügynökségek hatékonysága összehasonlíthatóvá válik;

               17.

               felszólítja az ügynökségeket, hogy minden év elején határozzanak meg mutatókat, amelyek alapján teljesítményük mérhető lesz;

               18.

               felszólítja az ügynökségeket, hogy a reális tervezés és a kitűzött célok végrehajtása érdekében fokozottabban alkalmazzák a SMART célokat;

               19.

               egyetért abban a Számvevőszékkel, hogy a Bizottság felelősséggel tartozik az ügynökségek (pénz)gazdálkodásáért; ezért sürgeti a Bizottságot, hogy ellenőrizze, illetve ahol szükséges irányítsa és segítse a különböző ügynökségek vezetőségét, különösen a pályázati eljárások megfelelő alkalmazása, a felvételi eljárások átláthatósága, a hatékony és eredményes pénzgazdálkodás (alulköltés és túlzott költségvetés), illetve leginkább a belső ellenőrzési keretre vonatkozó szabályok megfelelő alkalmazásának vonatkozásában;

               20.

               úgy véli, hogy az ügynökségeknek munkaprogramjukban operatív és mérhető módon kell kifejezni tevékenységüket, és kellő figyelmet kell fordítaniuk a Bizottság belső ellenőrzési szabványaira;

         Egyedi észrevételek

               21.

               megjegyzi, hogy a 2005-ös pénzügyi év költségvetési végrehajtását alacsony kötelezettségvállalási arány (84 %) és jelentős előirányzat-átviteli arány jellemezte (ez utóbbi általánosan 35 %-ot, míg az operatív kiadásoknál közel 90 %-ot ért el); megjegyzi, hogy ez a helyzet részben a működés kezdeti időszakának nehézségeiből adódik;

               22.

               megállapítja, hogy a központ létrehozásának további lendületet adott a lehetséges influenza-világjárvány kitörésétől való általános félelem; üdvözli, hogy a központ rendkívül rövid idő alatt erősítette meg a fertőző betegségek felügyelete terén elfoglalt helyzetét;

               23.

               rámutat arra, hogy a központ 2005. évi költségvetési gazdálkodásáért a Bizottság (DG SANCO) volt felelős;

               24.

               megállapítja, hogy nem vezették be a tevékenységalapú irányítást, holott a központ pénzügyi szabályzata – az általános költségvetésre alkalmazottaknak megfelelően – ezt írja elő az ellenőrzés teljesítményének javítása céljából;

               25.

               ragaszkodik ahhoz, hogy a Bizottságnak küldött támogatáskiutalási kérelmeket készpénzigény-előrejelzéssel támasszák alá (6), és sajnálja, hogy a központnak nincs ilyen előrejelzést lehetővé tevő rendszere;

               26.

               megjegyzi, hogy a központ pénzügyi szabályzata szerint az engedélyezésre jogosult tisztviselőnek költségvetési kötelezettséget kell vállalnia, mielőtt harmadik felekkel jogi kötelezettségbe lép, és sajnálja, hogy a központ 2005-ös kiadásait illetően a jogi kötelezettségvállalást nem előzte meg költségvetési kötelezettségvállalás; sajnálja, hogy ugyanezen időszak vonatkozásában a számvitelért felelős tisztviselő a központ valamennyi kifizetését úgy teljesítette, hogy az engedélyezésre jogosult tisztviselő nem állított ki kifizetési utalványt (7);

               27.

               megjegyzi, hogy a 2005-ös évben a központ pénzügyi szabályzatával ellentétben a Központ könyvvitele nem a kettős könyvelés módszerével összhangban történt, ami növeli a hibák kockázatát; ragaszkodik ahhoz, hogy ezt mielőbb korrigálják;

               28.

               megjegyzi, hogy hiányos a személyzetkiválasztási eljárások dokumentációja (nincsenek egységesítve a felvételi bizottságok tagjai kinevezésére, illetve összetételére vonatkozó döntések, és munkájukról a felvételi bizottságok nem tesznek lezáró jelentést); ragaszkodik a kiválasztási eljárások szigorú alkalmazásához.

      (1)  HL C 266., 2006.10.31., 31. o.

      (2)  HL C 312., 2006.12.19., 54. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 142., 2004.4.30., 1. o.

      (5)  HL L 357., 2002.12.31., 72. o.

      (6)  A központ pénzügyi szabályzatának 50. cikke.

      (7)  A központ pénzügyi szabályzatának 66. cikke.


title: A Tanács 2010/800/KKBP határozata ( 2010. december 22. ) a Koreai Népi Demokratikus Köztársasággal szembeni korlátozó intézkedésekről és a 2006/795/KKBP közös álláspont hatályon kívül helyezéséről

text:
               23.12.2010

               HU

               Az Európai Unió Hivatalos Lapja

               L 341/32

         A TANÁCS 2010/800/KKBP HATÁROZATA
   (2010. december 22.)
   a Koreai Népi Demokratikus Köztársasággal szembeni korlátozó intézkedésekről és a 2006/795/KKBP közös álláspont hatályon kívül helyezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2006. november 20-án elfogadta a Koreai Népi Demokratikus Köztársasággal (KNDK) szembeni korlátozó intézkedésekről szóló 2006/795/KKBP közös álláspontot (1), mellyel végrehajtotta az ENSZ Biztonsági Tanácsának 1718 (2006) sz. határozatát.

               (2)

               A Tanács 2009. július 27-én elfogadta a 2006/795/KKBP közös álláspont módosításáról szóló 2009/573/KKBP közös álláspontot (2) és végrehajtotta az ENSZ BT 1874 (2009) sz. határozatát.

               (3)

               A Tanács 2009. december 22-én elfogadta a 2006/795/KKBP közös álláspont módosításáról szóló 2009/1002/KKBP határozatot (3).

               (4)

               A Tanács a 2006/795/KKBP közös álláspont 7. cikkének (2) bekezdésével összhangban elvégezte a szóban forgó közös álláspont II. és III. mellékletében szereplő, és a közös álláspont 3. cikke (1) bekezdése b) és c) pontjának, illetve 4. cikke (1) bekezdése b) és c) pontjának hatálya alá tartozó személyek és szervezetek jegyzékeinek teljes körű felülvizsgálatát. A Tanács arra a következtetésre jutott, hogy az érintett személyeknek és szervezeteknek továbbra is a korlátozó intézkedések hatálya alá kell tartozniuk.

               (5)

               A Tanács további olyan személyeket és szervezeteket is azonosított, akiknek és amelyeknek szintén a korlátozó intézkedések hatálya alá kellene tartozniuk.

               (6)

               Az e határozat I. és II. mellékletének módosítására vonatkozó eljárás során a jegyzékbe vett személyek és szervezetek számára indokolást kell nyújtani annak érdekében, hogy azok észrevételeket tehessenek. Amennyiben észrevételt tesznek, vagy új érdemi bizonyítékot nyújtanak be, a Tanácsnak az észrevétel vagy bizonyíték alapján felül kell vizsgálnia határozatát, és erről értesítenie kell az érintett személyt vagy szervezetet.

               (7)

               E határozat tiszteletben tartja az alapvető jogokat, és betartja különösen az Európai Unió Alapjogi Chartájában elismert elveket, mindenekelőtt a hatékony jogorvoslathoz és a tisztességes eljáráshoz való jogot, a tulajdonhoz való jogot, valamint a személyes adatok védelméhez való jogot. Ezt a határozatot az említett jogokkal és elvekkel összhangban kell alkalmazni.

               (8)

               Ez a határozat továbbá maradéktalanul tiszteletben tartja a tagállamoknak az Egyesült Nemzetek Alapokmánya szerinti kötelezettségeit és a Biztonsági Tanács határozatainak jogilag kötelező erejét.

               (9)

               A 2006/795/KKBP közös álláspontot hatályon kívül kell helyezni, és e határozatnak kell a helyébe lépni.

               (10)

               Az uniós végrehajtási intézkedéseket a Koreai Népi Demokratikus Köztársasággal szembeni korlátozó intézkedésekről szóló, 2007. március 27-i 329/2007/EK tanácsi rendelet (4) határozza meg,

         ELFOGADTA EZT A HATÁROZATOT:
   1. cikk
   (1)   Tilos a tagállamok állampolgárai részéről vagy a tagállamok területén keresztül vagy a tagállamok területéről, illetve a lobogójuk alatt közlekedő vízi vagy légi járművek révén a következő termékeket és technológiákat, a szoftvereket is beleértve, a KNDK-ba közvetlenül vagy közvetve szállítani, értékesíteni vagy átadni, függetlenül attól, hogy azok származási helye a tagállamok területén van-e:

               a)

               fegyverek és bármely hasonló felszerelés, beleértve a fegyvereket és a lőszereket, a katonai járműveket és felszereléseket, a katonai jellegű felszereléseket és a fentiek tartalék alkatrészeit is, kivéve a KNDK-ban a kizárólag az Unió és tagállamai személyzetének védelmét szolgáló, ballisztikai védelmet nyújtó anyagokkal gyártott vagy ellátott nem harci járműveket;

               b)

               a Biztonsági Tanács vagy az 1718 (2006) ENSZ BT-határozat 12. pontja alapján létrehozott bizottság (a továbbiakban: a szankcióbizottság) által az 1718 (2006) ENSZ BT-határozat 8. a) ii. pontjával összhangban meghatározott minden olyan termék, anyag, felszerelés, áru és technológia, amely hozzájárulhat a KNDK nukleáris fegyverekkel, ballisztikus rakétákkal vagy más tömegpusztító fegyverekkel kapcsolatos programjaihoz;

               c)

               bizonyos olyan egyéb termékek, anyagok, felszerelések, áruk és technológiák, amelyek hozzájárulhatnak a KNDK nukleáris fegyverekkel, ballisztikus rakétákkal vagy más tömegpusztító fegyverekkel kapcsolatos programjaihoz, illetve amelyek hozzájárulhatnak katonai tevékenységeihez, és amelyek kiterjednek a kettős felhasználású termékek kivitelére, transzferjére, brókertevékenységére és tranzitjára vonatkozó közösségi ellenőrzési rendszer kialakításáról szóló, 2009. május 5-i 428/2009/EK rendelet (5) I. mellékletében felsorolt minden kettős felhasználású árura és technológiára is. Az Unió megteszi a szükséges intézkedéseket annak érdekében, hogy meghatározza az e rendelkezés által érintett termékek körét.

         (2)   Tilos továbbá:

               a)

               közvetlenül vagy közvetetten bármely KNDK-beli személynek, szervezetnek vagy szervnek, illetve a KNDK-ban történő felhasználás céljából olyan technikai képzést, tanácsadást, szolgáltatást, segítséget vagy közvetítői szolgáltatást nyújtani, amely az (1) bekezdésben meghatározott termékekkel és technológiákkal, valamint az ezen termékek rendelkezésre bocsátásával, gyártásával, karbantartásával vagy használatával kapcsolatos;

               b)

               közvetlenül vagy közvetetten bármely KNDK-beli személynek, szervezetnek vagy szervnek, illetve a KNDK-ban történő felhasználás céljából az (1) bekezdésben említett termékekkel és technológiákkal kapcsolatos finanszírozást vagy pénzügyi segítséget nyújtani, beleértve különösen az ezen termékek és technológiák értékesítésére, szállítására, átadására vagy kivitelére vonatkozó, vagy az ezzel összefüggő technikai képzés, tanácsadás, szolgáltatás, segítség vagy közvetítői szolgáltatás nyújtásával kapcsolatos támogatásokat, kölcsönöket és exporthitel-biztosítást;

               c)

               olyan tevékenységben tudatosan vagy szándékosan részt venni, amelynek célja vagy hatása az a) és b) pontban említett tilalmak megkerülése.

         (3)   Ezen túlmenően tilos a tagállamok állampolgárai részéről vagy a lobogójuk alatt közlekedő vízi vagy légi járművek révén az (1) bekezdésben említett termékeket és technológiákat a KNDK-tól beszerezni, valamint a KNDK részéről a tagállamok állampolgárai számára a (2) bekezdésben említett technikai képzést, tanácsadást, szolgáltatást, segítséget, finanszírozást vagy pénzügyi támogatást nyújtani, függetlenül attól, hogy annak származási helye a KNDK területén van-e.
   2. cikk
   (1)   A tagállamok nem vállalnak támogatásra, pénzügyi segítségnyújtásra vagy kedvezményes kölcsönökre vonatkozó újabb kötelezettségeket a KNDK-val szemben – beleértve a nemzetközi pénzügyi intézményekben való részvételük általi kötelezettségvállalásokat is –, a közvetlenül a polgári lakosság szükségleteit szolgáló vagy a nukleáris leszerelést előmozdító, humanitárius vagy fejlesztési célúak kivételével. A tagállamok továbbá éberséget tanúsítanak a jelenlegi kötelezettségvállalások csökkentése, és amennyiben lehetséges, megszüntetése érdekében.
   (2)   A tagállamok nem nyújtanak állami pénzügyi támogatást a KNDK-val való kereskedelemben érintett állampolgáraik vagy szervezeteik számára az ilyen kereskedelemhez, beleértve az exporthiteleket, garanciákat és biztosításokat, amennyiben ez a pénzügyi támogatás hozzájárulna a KNDK nukleáris fegyverekkel, ballisztikus rakétákkal vagy más tömegpusztító fegyverekkel kapcsolatos programjaihoz vagy tevékenységeihez.
   3. cikk
   Tilos a tagállamok állampolgárai részéről vagy a tagállamok területén keresztül vagy a tagállamok területéről, illetve a lobogójuk alatt közlekedő vízi vagy légi járművek révén luxuscikkeket közvetlenül vagy közvetve a KNDK-ba szállítani, értékesíteni vagy átadni, függetlenül attól, hogy azok származási helye a tagállamok területén van-e.
   4. cikk
   (1)   A tagállamok megteszik a szükséges intézkedéseket annak érdekében, hogy megakadályozzák az alábbiak területükre történő belépését vagy azon való átutazását:

               a)

               a szankcióbizottság vagy a Biztonsági Tanács által jegyzékbe vett, az I. mellékletben felsorolt olyan személyek és családtagjaik, akik felelősek a KNDK-nak a KNDK nukleáris fegyverekkel, ballisztikus rakétákkal vagy más tömegpusztító fegyverekkel kapcsolatos programjaira vonatkozó politikájáért, beleértve annak támogatását vagy előmozdítását is;

               b)

               az I. mellékletben nem szereplő, de a II. mellékletben felsorolt személyek, akik felelősek a KNDK nukleáris fegyverekkel, ballisztikus rakétákkal vagy más tömegpusztító fegyverekkel kapcsolatos programjaiért, beleértve azok támogatását vagy előmozdítását is;

               c)

               az I. mellékletben vagy a II. mellékletben nem szereplő, de a III. mellékletben felsorolt személyek, akik a KNDK nukleáris fegyverekkel, ballisztikus rakétákkal és más tömegpusztító fegyverekkel kapcsolatos programjaihoz esetlegesen hozzájáruló pénzügyi szolgáltatásokat nyújtanak, vagy ilyen célú pénzügyi vagy más eszközöket vagy forrásokat utalnak át a tagállamok területére, azon keresztül vagy onnan kiindulva, vagy a tagállamok állampolgárai vagy a jogrendjük alá tartozó szervezetek, vagy a területükön található személyek vagy pénzügyi intézmények bevonásával.

         (2)   Az (1) bekezdés a) pontját nem kell alkalmazni, ha a szankcióbizottság eseti alapon úgy dönt, hogy az ilyen utazás humanitárius okokból – beleértve a vallási kötelezettségeket is – indokolt, vagy ha a szankcióbizottság arra a következtetésre jut, hogy a mentesség megadása máskülönben előmozdítja az 1718 (2006) vagy az 1874 (2009) ENSZ BT-határozat céljainak megvalósítását.
   (3)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való belépést.
   (4)   Az (1) bekezdést a tagállam nemzetközi jogból eredő kötelezettségeinek sérelme nélkül kell alkalmazni, nevezetesen:

               a)

               ha az ország egy nemzetközi kormányközi szervezetnek ad helyet,

               b)

               ha az ország az Egyesült Nemzetek által vagy annak védnöksége alatt összehívott nemzetközi konferenciának ad otthont,

               c)

               kiváltságokat és mentességeket biztosító többoldalú megállapodás alapján,

               d)

               az Apostoli Szentszék (Vatikánvárosi Állam) és Olaszország között 1929-ben létrejött lateráni egyezmény alapján.

         (5)   A (4) bekezdést azokra az esetekre is alkalmazni kell, amikor valamely tagállam az Európai Biztonsági és Együttműködési Szervezetnek (EBESZ) ad helyet.
   (6)   A Tanácsot megfelelően tájékoztatni kell valamennyi olyan esetről, amikor egy tagállam a (4) vagy az (5) bekezdés szerint mentességet ad.
   (7)   A tagállamok mentességet adhatnak az (1) bekezdésének b) és c) pontjában meghatározott intézkedések alól, ha az utazást sürgős humanitárius okok vagy kormányközi üléseken való részvétel indokolja, beleértve az olyan kormányközi üléseket, amelyeket az Unió támogat, vagy amelyeknek az EBESZ soros elnökségét ellátó tagállam ad otthont, és amelyeken olyan politikai párbeszédet folytatnak, amely közvetlenül támogatja a demokráciát, az emberi jogok tiszteletben tartását és a jogállamiságot a KNDK-ban.
   (8)   Ha valamely tagállam a (7) bekezdés alapján mentességet kíván adni, arról a Tanácsot írásban értesíti. A mentességet megadottnak kell tekinteni, ha a Tanács egy vagy több tagja a javasolt mentességről szóló értesítés kézhezvételétől számított két munkanapon belül nem emel írásban kifogást. Amennyiben a Tanács egy vagy több tagja kifogást emel, a Tanács minősített többséggel határozhat a javasolt mentesség megadásáról.
   (9)   Azokban az esetekben, amikor a (4), (5) és (7) bekezdés szerint valamely tagállam engedélyezi az I., II. vagy III. mellékletben felsorolt személyek részére a területére való belépést vagy a területén történő átutazást, az engedély a kibocsátás céljára és az érintett személyekre korlátozódik.
   5. cikk
   (1)   Be kell fagyasztani minden olyan pénzeszközt és gazdasági erőforrást, amely az alábbiakhoz tartozik, azok közvetlen vagy közvetett tulajdonában vagy birtokában van, vagy ellenőrzése alatt áll:

               a)

               az I. mellékletben felsorolt, a szankcióbizottság vagy az ENSZ Biztonsági Tanácsa által jegyzékbe vett olyan személyek vagy szervezetek, akik vagy amelyek támogatást nyújtanak vagy közreműködnek – akár törvénytelen módon is – a KNDK nukleáris fegyverekkel, más tömegpusztító fegyverekkel vagy ballisztikus rakétákkal kapcsolatos programjaiban;

               b)

               az I. mellékletben nem szereplő, de a II. mellékletben felsorolt személyek vagy szervezetek, akik vagy amelyek felelősek a KNDK nukleáris fegyverekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek;

               c)

               az I. mellékletben vagy a II. mellékletben nem szereplő, de a III. mellékletben felsorolt személyek és szervezetek, akik vagy amelyek a KNDK nukleáris fegyverekkel, ballisztikus rakétákkal és más tömegpusztító fegyverekkel kapcsolatos programjaihoz esetlegesen hozzájáruló pénzügyi szolgáltatásokat nyújtanak, vagy ilyen célú pénzügyi vagy más eszközöket vagy forrásokat utalnak át a tagállamok területére, azon keresztül vagy onnan kiindulva, vagy a tagállamok állampolgárai vagy a jogrendjük alá tartozó szervezetek, vagy a területükön található személyek vagy pénzügyi intézmények bevonásával, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek.

         (2)   Az (1) bekezdésben említett személyek és szervezetek számára vagy javára, közvetlenül vagy közvetetten, semmilyen pénzeszköz vagy gazdasági erőforrás nem bocsátható rendelkezésre.
   (3)   Mentességet lehet adni azon pénzeszközök és gazdasági erőforrások tekintetében, amelyek:

               a)

               alapvető szükségletek kielégítéséhez szükségesek, beleértve az élelmiszerek, bérleti díj vagy jelzálog, gyógyszerek és orvosi kezelések, adók, biztosítási díjak és közműdíjak költségeit;

               b)

               kizárólag jogi szolgáltatások nyújtásával kapcsolatban felmerülő, ésszerű mértékű szakértői díjak kifizetését, illetve azzal kapcsolatos kiadások megtérítését szolgálják; vagy

               c)

               kizárólag a befagyasztott pénzeszközök és gazdasági erőforrások nemzeti jogszabályoknak megfelelő szokásos kezelési vagy fenntartási költségeinek, valamint szolgáltatási díjainak kiegyenlítésére szolgálnak,

         azt követően, hogy az érintett tagállam értesítette a szankcióbizottságot arról a szándékáról, hogy adott esetben e pénzeszközökhöz és gazdasági erőforrásokhoz hozzáférést kíván engedélyezni az I. mellékletben felsorolt személyek és szervezetek számára, és a szankcióbizottság az értesítéstől számított öt munkanapon belül nem hozott elutasító határozatot.
   (4)   Mentességet lehet adni azon pénzeszközök és gazdasági erőforrások tekintetében is, amelyek:

               a)

               rendkívüli kiadások fedezéséhez szükségesek, azt követően, hogy az érintett tagállam erről a szankcióbizottságot értesítette és azt az I. mellékletben felsorolt személyek és szervezetek számára a bizottság jóváhagyta; vagy

               b)

               bíróság, hatóság vagy választottbíróság által elrendelt zálogjog vagy meghozott ítélet tárgyát képezik, amely esetben a pénzeszközöket és gazdasági erőforrásokat a zálogjog vagy az ítélet végrehajtására fel lehet használni, azt követően, hogy az érintett tagállam az I. mellékletben felsorolt személyek és szervezetek vonatkozásában erről értesítette a szankcióbizottságot, feltéve hogy a zálogjog vagy az ítélet azon időpontot megelőzően keletkezett, amikor a szankcióbizottság, a Biztonsági Tanács vagy a Tanács az (1) bekezdésben említett személyt vagy szervezetet jegyzékbe vette, és nem az (1) bekezdésben említett személy vagy szervezet javára szól.

         (5)   A (2) bekezdés rendelkezései nem alkalmazandók a befagyasztott számlákhoz hozzáadódó:

               a)

               kamatok vagy az ilyen számlákból származó egyéb hozamok jóváírására; vagy

               b)

               olyan szerződések, megállapodások vagy kötelezettségek alapján a befagyasztott számlákra esedékes kifizetésekre, amelyeket 2006. október 14-ét megelőzően kötöttek meg, vagy amelyek azt megelőzően keletkeztek,

         feltéve, hogy ezek a kamatok, egyéb jövedelmek és kifizetések továbbra is az (1) bekezdés hatálya alá tartoznak.
   6. cikk
   (1)   A KNDK nukleáris fegyverekkel, ballisztikus rakétákkal és más tömegpusztító fegyverekkel kapcsolatos programjaihoz vagy tevékenységeihez esetlegesen hozzájáruló pénzügyi szolgáltatások nyújtásának, illetve ilyen célú pénzügyi vagy más eszközöknek vagy forrásoknak a tagállamok területére, azon keresztül vagy onnan kiindulva, vagy a tagállamok állampolgárai vagy a jogrendjük alá tartozó jogalanyok, vagy a joghatóságuk alá tartozó személyek vagy pénzügyi intézmények bevonásával megvalósuló átutalásának megakadályozása érdekében a tagállamok fokozott felügyeletet gyakorolnak a joghatóságuk alá tartozó alábbi pénzügyi intézmények tevékenységei felett:

               a)

               a KNDK-ban székhellyel rendelkező bankok;

               b)

               a KNDK-ban székhellyel rendelkező bankoknak a tagállamok joghatósága alá tartozó fiókjai és leányvállalatai, a IV. melléklet jegyzéke alapján;

               c)

               a KNDK-ban székhellyel rendelkező bankoknak a tagállamok joghatósága alá nem tartozó fiókjai és leányvállalatai, az V. melléklet jegyzéke alapján; és

               d)

               olyan pénzügyi szervezetek, amelyek nem rendelkeznek székhellyel a KNDK-ban, és a tagállamok joghatósága alá sem tartoznak, de amelyek a KNDK-ban székhellyel/lakóhellyel rendelkező személyek és szervezetek ellenőrzése alatt állnak, az V. melléklet jegyzéke alapján;

         a KNDK nukleáris fegyverekkel, ballisztikus rakétákkal és más tömegpusztító fegyverekkel kapcsolatos programjaihoz vagy tevékenységeihez hozzájáruló tevékenységek elkerülése érdekében.
   (2)   A fenti célból a pénzügyi intézményeknek az (1) bekezdésben meghatározott bankokkal és pénzügyi szervezetekkel folytatott tevékenységeik során:

               a)

               folyamatosan felügyelniük kell a számlaműveleteket, többek között ügyfél-átvilágítási programjaik révén, valamint a pénzmosással és a terrorizmus finanszírozásával kapcsolatos kötelezettségeik keretében;

               b)

               elő kell írniuk a fizetési megbízások valamennyi olyan adatmezőjének kitöltését, amely az adott tranzakció megbízójával és kedvezményezettjével kapcsolatos; ha nem adják meg ezeket az adatokat, el kell utasítaniuk a tranzakció végrehajtását;

               c)

               öt éven át meg kell őrizniük a tranzakciók nyilvántartásait, és kérésre ezeket a nemzeti hatóságok rendelkezésére kell bocsátaniuk;

               d)

               ha feltételezik, illetve alapos gyanú merül fel arra vonatkozóan, hogy pénzeszközöket a KNDK nukleáris fegyverekkel, ballisztikus rakétákkal és más tömegpusztító fegyverekkel kapcsolatos programjaihoz vagy tevékenységeihez használnak fel, azonnal jelentést kell tenniük e gyanúról a Pénzügyi Hírszerző Egységnek (FIU) vagy az érintett tagállam által kijelölt más illetékes hatóságnak. A FIU-nak vagy az ilyen más illetékes hatóságnak alkalomszerűen, közvetlenül vagy közvetve hozzáféréssel kell rendelkeznie a feladatainak megfelelő ellátásához szükséges pénzügyi, igazgatási és bűnüldözési információkhoz, beleértve a gyanús tranzakciókkal kapcsolatos jelentések elemzését is.

         7. cikk
   (1)   A tagállamok nemzeti hatóságaikkal és jogszabályaikkal összhangban és a nemzetközi jognak megfelelően területükön – a repülőtereket és a tengeri kikötőket is beleértve – ellenőrzik a KNDK-ból induló és oda tartó összes rakományt, amennyiben olyan információval rendelkeznek, amely alapján okkal feltételezhető, hogy a rakomány olyan termékeket tartalmaz, melyek szállítása, értékesítése, átadása vagy kivitele e határozat értelmében tilos.
   (2)   A tagállamok a lobogó szerinti állam hozzájárulásával ellenőrzik a nyílt tengeren a hajókat, amennyiben olyan információval rendelkeznek, amely alapján okkal feltételezhető, hogy a hajók rakománya olyan termékeket tartalmaz, melyek szállítása, értékesítése, átadása vagy kivitele e határozat értelmében tilos.
   (3)   A tagállamok – nemzeti jogszabályaikkal összhangban – együttműködnek az (1) és a (2) bekezdés szerinti ellenőrzésekkel kapcsolatban.
   (4)   A KNDK-ból induló és oda tartó rakományt szállító légi járműveknek és hajóknak meg kell felelniük az érkezés, illetve az indulás előtti kiegészítő információnyújtás követelményének minden, a tagállamokba érkező vagy onnan induló áru tekintetében.
   (5)   Amennyiben az (1) és a (2) bekezdésben említett ellenőrzésekre kerül sor, a tagállamok lefoglalják és megsemmisítik az olyan termékeket, amelyek szállítása, értékesítése, átadása vagy kivitele az 1874 (2009) ENSZ BT-határozat 14. pontjának megfelelően e határozat értelmében tilos.
   (6)   Tilos a tagállamok állampolgárai részéről vagy a tagállamok területéről a KNDK-beli hajók üzemanyaggal való ellátása, ellátmányozása vagy más módon történő kiszolgálása, amennyiben a rendelkezésre álló információk alapján okkal feltételezhető, hogy a hajók olyan termékeket szállítanak, amelyek szállítása, értékesítése, átadása vagy kivitele e határozat értelmében tilos – kivéve, ha a szolgáltatásnyújtás humanitárius okokból szükséges –, illetve ameddig a rakományt az (1), a (2) és a (4) bekezdésnek megfelelően még nem ellenőrizték, és szükség esetén nem foglalták le és nem semmisítették meg.
   8. cikk
   A tagállamok megteszik az ahhoz szükséges intézkedéseket, hogy éberséget tanúsítsanak, és megakadályozzák, hogy területükön vagy állampolgáraiktól a KNDK-beli állampolgárok olyan tudományágakkal kapcsolatos speciális oktatásban vagy képzésben részesüljenek, amelyek elősegítenék a KNDK-nak a nukleáris fegyverek elterjedése veszélyével járó tevékenységeit és a nukleáris fegyverek hordozóeszközeinek fejlesztését.
   9. cikk
   (1)   A Tanács az ENSZ Biztonsági Tanácsa vagy a szankcióbizottság meghatározásai alapján az I. mellékleten módosításokat fogad el.
   (2)   A Tanács a tagállamoknak vagy az Unió külügyi és biztonságpolitikai főképviselőjének a javaslata alapján egyhangúlag állítja össze a II. és a III. mellékletben szereplő jegyzéket és fogadja el azok módosításait.
   10. cikk
   (1)   Ha a Biztonsági Tanács vagy a szankcióbizottság egy személyt vagy szervezetet jegyzékbe vesz, ezt a személyt vagy szervezetet a Tanács is felveszi az I. mellékletbe.
   (2)   Ha a Tanács úgy határoz, hogy egy személyt vagy szervezetet a 4. cikk (1) bekezdésének b) és c) pontjában és az 5. cikk (1) bekezdésének b) és c) pontjában említett intézkedések hatálya alá von, ennek megfelelően módosítja a II. mellékletet.
   (3)   A Tanács közli döntését és a jegyzékbe vétel okait – amennyiben a cím ismert, közvetlenül, egyéb esetben pedig értesítés közzététele útján – az (1) és (2) bekezdésben említett személlyel vagy szervezettel, lehetővé téve az adott személy vagy szervezet számára, hogy észrevételeket tegyen.
   (4)   Amennyiben észrevételt tesznek vagy új érdemi bizonyítékot nyújtanak be, a Tanácsnak felül kell vizsgálnia határozatát, és erről értesítenie kell az érintett személyt vagy szervezetet.
   11. cikk
   (1)   Az I. és a II. mellékletnek tartalmaznia kell az adott személyek és szervezetek jegyzékbe vételének okait; az I. melléklet vonatkozásában ezen okokat a Biztonsági Tanács vagy a szankcióbizottság határozza meg.
   (2)   Az I. és a II. mellékletnek tartalmaznia kell továbbá az érintett személyek és szervezetek azonosításához szükséges adatokat (amennyiben ilyenek rendelkezésre állnak); az I. melléklet vonatkozásában ezeket az adatokat a Biztonsági Tanács vagy a szankcióbizottság határozza meg. Személyek esetében ilyen adat lehet a név – beleértve a névváltozatokat is –, a születési hely és idő, az állampolgárság, az útlevél és a személyazonosító igazolvány száma, a nem, a cím (amennyiben ismert), valamint a beosztás vagy a foglalkozás. Szervezetek esetében ilyen adat lehet a név, a bejegyzés helye és ideje, a nyilvántartási szám és a székhely. Az I. mellékletnek tartalmaznia kell a Biztonsági Tanács vagy a szankcióbizottság általi jegyzékbe vétel időpontját.
   12. cikk
   (1)   Ezt a határozatot – különösen a korlátozó intézkedések további személyekre, szervezetekre vagy termékekre, illetve személyek, szervezetek vagy termékek kategóriáira történő kiterjesztése tekintetében, vagy a vonatkozó ENSZ BT-határozatok figyelembevétele érdekében – felül kell vizsgálni és szükség esetén módosítani kell.
   (2)   A 6. cikkben előírt intézkedéseket e határozat elfogadásától számított hat hónapon belül felül kell vizsgálni.
   (3)   A 4. cikk (1) bekezdésének b) és c) pontjában és az 5. cikk (1) bekezdésének b) és c) pontjában említett intézkedéseket rendszeres időközönként, de legalább 12 havonta felül kell vizsgálni. Amennyiben a Tanács a 9. cikk (2) bekezdésében említett eljárással összhangban úgy határoz, hogy ezen intézkedések alkalmazásának feltételei már nem teljesülnek, azok az érintett személyek és szervezetek tekintetében hatályukat vesztik.
   13. cikk
   A 2006/795/KKBP közös álláspont hatályát veszti.
   14. cikk
   Ez a határozat az elfogadásának napján lép hatályba.

      Kelt Brüsszelben, 2010. december 22-én.

            a Tanács részéről

            az elnök

         S. VANACKERE

      (1)  HL L 322., 2006.11.22., 32. o.

      (2)  HL L 197., 2009.7.29., 111. o.

      (3)  HL L 346., 2009.12.23., 47. o.

      (4)  HL L 88., 2007.3.29., 1. o.

      (5)  HL L 134., 2009.5.29., 1. o.

      I. MELLÉKLET
      A.   A 4. cikk (1) bekezdésének a) pontjában és az 5. cikk (1) bekezdésének a) pontjában említett személyek jegyzéke

                  Név

                  Egyéb ismert név

                  Születési idő

                  A jegyzékbe vétel dátuma

                  Egyéb információk

                  1.

                  Yun Ho-jin

                  más néven: Yun Ho-chin

                  1944.10.13.

                  2009.7.16.

                  A Namchongang Trading Corporation igazgatója; az urándúsítási programhoz szükséges felszerelések importját felügyeli.

                  2.

                  Ri Je-son

                  más néven: Ri Che-son

                  1938

                  2009.7.16.

                  A General Bureau of Atomic Energy (GBAE), a Koreai Népi Demokratikus Köztársaság nukleáris programját irányító központi ügynökség igazgatója; a nukleáris programhoz kapcsolódó számos vállalkozásban vesz részt, beleértve a Jongbjoni Nukleáris Kutatóközpont és a Namchongang Trading Corporation GBAE általi irányítását.

                  3.

                  Hwang Sok-hwa

                  2009.7.16.

                  A General Bureau of Atomic Energy (GBAE) igazgatója; részt vesz a Koreai Népi Demokratikus Köztársaság nukleáris programjában; a GBAE Tudományos Orientációs Hivatalának vezetőjeként szolgált a Közös Nukleáris Kutatóintézet Tudományos Bizottságában.

                  4.

                  Ri Hong-sop

                  1940

                  2009.7.16.

                  A Jongbjoni Nukleáris Kutatóközpont volt igazgatója, aki felügyelte a fegyverminőségű plutónium előállításában részt vevő három kulcsfontosságú létesítményt: az üzemanyaggyártó üzemet, az atomreaktort és az újrafeldolgozó üzemet.

                  5.

                  Han Yu-ro

                  2009.7.16.

                  A Korea Ryongaksan General Trading Corporation igazgatója; részt vesz a Koreai Népi Demokratikus Köztársaság ballisztikusrakéta-programjában.

      B.   Az 5. cikk (1) bekezdésének a) pontjában említett szervezetek jegyzéke

                  Név

                  Egyéb ismert név

                  Hely

                  A jegyzékbe vétel dátuma

                  Egyéb információk

                  1.

                  Korea Mining Development Trading Corporation

                  más néven: CHANGGWANG SINYONG CORPORATION; más néven: EXTERNAL TECHNOLOGY GENERAL CORPORATION; más néven: DPRKN MINING DEVELOPMENT TRADING COOPERATION; más néven: „KOMID”

                  Központi kerület, Phenjan, KNDK.

                  2009.4.24.

                  A legfontosabb fegyverkereskedő, valamint a ballisztikus rakétákhoz és hagyományos fegyverekhez kapcsolódó áruk és felszerelések fő exportőre.

                  2.

                  Korea Ryonbong General Corporation

                  más néven: KOREA YONBONG GENERAL CORPORATION; más néven: LYONGAKSAN GENERAL TRADING CORPORATION

                  Pot’onggang kerület, Phenjan, KNDK; Rakwon-dong, Pothonggang kerület, Phenjan, KNDK.

                  2009.4.24.

                  Védelmi konglomerátum, amely a KNDK védelmi ipara számára történő beszerzésekre, valamint az ország katonai vonatkozású értékesítéseinek támogatására specializálódott.

                  3.

                  Tanchon Commercial Bank

                  más néven: CHANGGWANG CREDIT BANK; más néven: KOREA CHANGGWANG CREDIT BANK

                  Saemul 1-Dong Pyongchon kerület, Phenjan, KNDK.

                  2009.4.24.

                  A KNDK fő pénzügyi intézménye a hagyományos fegyverek, ballisztikus rakéták, és e fegyverek gyártásával és összeszerelésével kapcsolatok áruk értékesítése terén.

                  4.

                  Namchongang Trading Corporation

                  más néven: NCG; más néven: NAMCHONGANG TRADING; más néven: NAM CHON GANG CORPORATION; más néven: NOMCHONGANG TRADING CO.; más néven: NAM CHONG GAN TRADING CORPORATION

                  Phenjan, KNDK.

                  2009.7.16.

                  A Namchongang a KNDK-nak a General Bureau of Atomic Energy (GBAE) ellenőrzése alatt álló kereskedelmi vállalata. A Namchongang részt vett a KNDK egyik nukleáris létesítményében azonosított, Japánból származó vákuumszivattyúk beszerzésében, valamint a nukleáris programhoz kapcsolódó felszereléseknek egy német magánszemélyhez kötődő beszerzésében. Az 1990-es évek végétől kezdve részt vett továbbá a kifejezetten az urándúsítási program céljára alkalmas alumíniumcsövek és egyéb eszközök vásárlásában. Képviselője egy volt diplomata, aki a KNDK-t képviselte a jongbjoni nukleáris létesítményeknek a Nemzetközi Atomenergia-ügynökség (NAÜ) által 2007-ben való ellenőrzése során. A Namchongangnak a tömegpusztító fegyverek elterjedésével kapcsolatos tevékenységei súlyos aggodalomra adnak okot, tekintettel a KNDK-nak a tömegpusztító fegyverek elterjedésével kapcsolatos múltbeli tevékenységére.

                  5.

                  Hong Kong Electronics

                  más néven: HONG KONG ELECTRONICS KISH CO

                  Sanaee St., Kish Island, Irán.

                  2009.7.16.

                  A Tanchon Commercial Bank és a KOMID tulajdonában van vagy azok ellenőrzik, illetve azok nevében jár el vagy szándékozik eljárni. A Hong Kong Electronics a Tanchon Commercial Bank és a KOMID (a szankcióbizottság 2009 áprilisában mindkettőt jegyzékbe vette) nevében 2007 óta több millió dollárnyi, a tömegpusztító fegyverek elterjedéséhez kapcsolódó pénzeszközt utalt át. A Hong Kong Electronics a KOMID nevében elősegítette a pénzeszközöknek Iránból a KNDK-ba való továbbítását.

                  6.

                  Korea Hyoksin Trading Corporation

                  más néven: KOREA HYOKSIN EXPORT AND IMPORT CORPORATION

                  Rakwon-dong, Pothonggang kerület, Phenjan, KNDK.

                  2009.7.16.

                  A Korea Ryonbong General Corporation (amelyet a szankcióbizottság 2009 áprilisában jegyzékbe vett) ellenőrzése alatt álló, phenjani székhelyű KNDK-beli vállalat, amely részt vesz a tömegpusztító fegyverek kifejlesztésében.

                  7.

                  General Bureau of Atomic Energy (GBAE)

                  más néven: General Department of Atomic Energy (GDAE)

                  Haeudong, Pyongchen kerület, Phenjan, KNDK.

                  2009.7.16.

                  A GBAE felel a KNDK nukleáris programjáért, amely magában foglalja Jongbjoni Nukleáris Kutatóközpontot és annak az 5 MWe (25 MWt) teljesítményű, plutóniumot előállító kutatóreaktorát, valamint az üzemanyaggyártó és az újrafeldolgozó létesítményeket. A GBAE részt vett a Nemzetközi Atomenergia-ügynökséggel folytatott, nukleáris programmal foglalkozó találkozókon és megbeszéléseken. A GBAE a KNDK-nak a nukleáris programokat – beleértve a Jongbjoni Nukleáris Kutatóközpont üzemeltetését is – felügyelő legfőbb kormányügynöksége.

                  8.

                  Korean Tangun Trading Corporation

                  Phenjan, KNDK.

                  2009.7.16.

                  A Korea Tangun Trading Corporation a KNDK Második Természettudományi Akadémiájának az ellenőrzése alatt áll, és elsősorban a KNDK védelmi célú kutatási és fejlesztési programjaihoz szükséges nyersanyagok és technológiák beszerzéséért felel, beleértve többek között a tömegpusztító fegyverekre és azok hordozóeszközeire vonatkozó programokat és beszerzéseket, a vonatkozó többoldalú ellenőrzési rendszerek hatálya alá tartozó vagy azok által tiltott anyagokat is ideértve.

      II. MELLÉKLET
      A.   A 4. cikk (1) bekezdésének b) pontjában és az 5. cikk (1) bekezdésének b) pontjában említett személyek jegyzéke

                  #

                  Név
                  (és esetleges névváltozatok)

                  Azonosító adatok

                  Indokolás

                  1.

                  CHANG Song-taek (más néven: JANG Song-Taek)

                  Születési dátum: 1946.2.2. vagy 1946.2.6. vagy 1946.2.23. (Észak-Hamgjong tartomány).
                  Útlevélszám (2006-tól): PS 736420617

                  A Nemzeti Védelmi Bizottság tagja. A Koreai Munkáspárt igazgatási osztályának igazgatója.

                  2.

                  CHON Chi Bu

                  A General Bureau of Atomic Energy (GBAE) tagja, Jongbjon korábbi műszaki igazgatója.

                  3.

                  CHU Kyu-Chang (más néven: JU Kyu-Chang)

                  Születési dátum: 1928 és 1933 között.

                  A Koreai Munkáspárt védelmi ipari osztályának első igazgatóhelyettese (ballisztikai program), a Nemzeti Védelmi Bizottság tagja.

                  4.

                  HYON Chol-hae

                  Születési év: 1934 (Mandzsúria, Kína).

                  A Népi Fegyveres Erők általános politikai osztályának igazgatóhelyettese (Kim Dzsong-Il katonai tanácsadója).

                  5.

                  JON Pyong-ho

                  Születési év: 1926

                  A Koreai Munkáspárt Központi Bizottságának titkára, a Központi Bizottság második gazdasági bizottságát felügyelő, a Központi Bizottság katonai ipari osztályának vezetője, a Nemzeti Védelmi Bizottság tagja.

                  6.

                  KIM Yong-chun (más néven: Young-chun)

                  Születési dátum: 1935.3.4.Útlevélszám: 554410660

                  A Nemzeti Védelmi Bizottság elnökhelyettese, a Népi Fegyveres Erők minisztere, Kim Dzsong-Il nukleáris stratégiáért felelős különleges tanácsadója.

                  7.

                  O Kuk-Ryol

                  Születési év: 1931
                  (Jilin tartomány, Kína).

                  A Nemzeti Védelmi Bizottság elnökhelyettese, a nukleáris és ballisztikai programhoz szükséges csúcstechnológia külföldről történő beszerzését felügyeli.

                  8.

                  PAEK Se-bong

                  Születési év: 1946

                  A Koreai Munkáspárt Központi Bizottsága (a ballisztikai programért felelős) második gazdasági bizottságának elnöke. A Nemzeti Védelmi Bizottság tagja.

                  9.

                  PAK Jae-gyong (más néven: Chae-Kyong)

                  Születési év: 1933
                  Útlevélszám: 554410661

                  A Népi Fegyveres Erők általános politikai osztályának igazgatóhelyettese és a Népi Fegyveres Erők logisztikai osztályának igazgatóhelyettese (Kim Dzsong-Il katonai tanácsadója).

                  10.

                  PYON Yong Rip (más néven: Yong-Nip)

                  Születési dátum: 1929.9.20.Útlevélszám: 645310121 (kiállítva 2005.9.13-án).

                  A Tudományos Akadémia elnöke, részt vesz a tömegpusztító fegyverekkel kapcsolatos biológiai kutatásban.

                  11.

                  RYOM Yong

                  Az ENSZ szankciós listáján szereplő General Bureau of Atomic Energy igazgatója, a nemzetközi kapcsolatokért felel.

                  12.

                  SO Sang-kuk

                  Születési dátum: 1932 és 1938 között.

                  A Kim Ir Szen egyetem atomfizikai tanszékének vezetője.

      B.   Az 5. cikk (1) bekezdésének b) pontjában említett szervezetek jegyzéke

                  #

                  Név
                  (és esetleges névváltozatok)

                  Azonosító adatok

                  Indokolás

                  1.

                  Green Pine Associated Corporation (más néven: Chongsong Yonhap; Ch’o’ngsong Yo’nhap)

                  c/o Reconnaissance General Bureau Headquarters, Hyongjesan-Guyok, Phenjan / Nungrado, Phenjan

                  A Ch’o’ngsong Yo’nhap azért kerül szankciók hatálya alá, mert fegyvereket vagy azokhoz kapcsolódó felszereléseket exportált Észak-Koreából. A Green Pine tengeri katonai járművek és fegyverzetek, például tengeralattjárók, katonai hajók és rakétarendszerek gyártására szakosodott, és torpedókat exportált, valamint műszaki támogatást nyújtott iráni védelmi vállalatoknak. A Green Pine felel az Észak-Koreából exportált fegyverek és azokhoz kapcsolódó felszerelések mintegy feléért, és miután a KOMID az ENSZ szankciós listájára került, annak számos tevékenységét átvette.

                  2.

                  Korea Heungjin Trading Company

                  Hely: Phenjan

                  Phenjani székhelyű szervezet, amelyet a Korea Mining Development Trading Corporation (KOMID) kereskedelmi célokra használ (a KOMID 2009.4.24. óta az ENSZ szankciós listáján szerepel). A Korea Heungjin Trading Company emellett feltehetően rakétákkal kapcsolatos termékeket szállított az iráni Shahid Hemmat Industrial Group-nak.

                  3.

                  Korea Pugang mining and Machinery Corporation ltd

                  A Korea Ryongbong General Corporation leányvállalata (az ENSZ szankciós listáján 2009.4.24. óta szerepel), a rakéták területén felhasználható alumíniumpor gyártásával foglalkozó üzemek igazgatásáról gondoskodik.

                  4.

                  Korea Taesong Trading Company

                  Hely: Phenjan

                  Phenjani székhelyű szervezet, amelyet a Korea Mining Development Trading Corporation (KOMID) kereskedelmi célokra használ (a KOMID 2009.4.24. óta az ENSZ szankciós listáján szerepel). A Korea Taesong Trading Company a KOMID nevében járt el egyes, Szíriával kapcsolatos ügyletekben.

                  5.

                  Korean Ryengwang Trading Corporation

                  Rakwon-dong, Pothonggang kerület, Phenjan, KNDK.

                  A Korea Ryongbong General Corporation leányvállalata (az ENSZ szankciós listáján 2009.4.24. óta szerepel).

                  6.

                  Második Gazdasági Bizottság és a Második Természettudományi Akadémia

                  A Második Gazdasági Bizottság Észak-Korea rakétaprogramjának kulcsfontosságú szereplője. Ez a bizottság felügyeli az észak-koreai ballisztikus rakéták gyártását. A Második Gazdasági Bizottság irányítja a KOMID tevékenységeit is (a KOMID 2009.4.24. óta az ENSZ szankciós listáján szerepel). Ez a nemzeti szintű szervezet felel Észak-Korea fejlett fegyverrendszereivel kapcsolatos kutatásokért és fejlesztésekért, ideértve a rakétákat és valószínűleg a nukleáris fegyvereket is. A bizottság több kapcsolódó szervezetet is használ Észak-Korea rakétaprogramjaiban és valószínűleg nukleáris programjaiban hasznosított technológia, felszerelések és információk tengeren túlról történő beszerzéséhez, többek között a Korea Tangun Trading Corporation-t.

                  7.

                  Sobaeku United Corp. (más néven: Sobaeksu United Corp.)

                  Érzékeny anyagok vagy berendezések kutatásában vagy beszerzésében részt vevő állami vállalat. Több természetes grafitlelőhely tulajdonosa, amelyek nyersanyaggal látnak el két, a ballisztika területén felhasználható grafittömböket gyártó üzemet.

                  8.

                  Jongbjoni Nukleáris Kutatóközpont

                  Katonai célú plutónium gyártásában részt vevő kutatóközpont. Az ENSZ szankciós listáján (2009.7.16. óta) szereplő General Bureau of Atomic Energy alá tartozó központ.

      III. MELLÉKLET
      A.   A 4. cikk (1) bekezdésének c) pontjában és az 5. cikk (1) bekezdésének c) pontjában említett személyek jegyzéke

                  #

                  Név
                  (és esetleges névváltozatok)

                  Azonosító adatok

                  Indokolás

                  1.

                  JON Il-chun

                  Születési dátum: 1941.8.24.

                  KIM Tong-un-t 2010 februárjában felmentették a 39. Hivatal igazgatói állásából; a 39. Hivatal részt vesz a proliferáció finanszírozásában és feladata többek között, hogy a szankciók megkerülésével a KNDK diplomáciai képviseletein keresztül termékeket szerezzen be. Az igazgatói székben JON Il-chun váltotta. Az értesülések szerint JON Il-chun az Állami Fejlesztési Bank egyik vezetője.

                  2.

                  KIM Tong-un

                  A Munkáspárt Központi Bizottsága proliferáció finanszírozásával foglalkozó „39. Hivatalának” volt igazgatója.

      B.   Az 5. cikk (1) bekezdésének c) pontjában említett szervezetek jegyzéke

                  #

                  Név
                  (és esetleges névváltozatok)

                  Azonosító adatok

                  Indokolás

                  1.

                  Korea Daesong Bank
                  (más néven: Choson Taesong Unhaeng; Taesong Bank)

                  Cím: Segori-dong, Gyongheung St., Potonggang kerület, PhenjanTel.: 850 2381 8221
                  Tel.: 850 2 18111, mellék: 8221
                  Fax: 850 2381 4576

                  Közvetlenül a 39. Hivatal alá tartozó észak-koreai pénzügyi intézmény, amely részt vesz a proliferáció finanszírozását célzó észak-koreai projektek támogatásában.

                  2.

                  Korea Daesong General Trading Corporation
                  (más néven: Daesong Trading; Daesong Trading Company; Korea Daesong Trading Company; Korea Daesong Trading Corporation)

                  Cím: Pulgan Gori Dong 1, Potonggang kerület, PhenjanTel.: 850 2 18111, mellék: 8204/8208
                  Tel.: 850 2381 8208/4188
                  Fax: 850 2381 4431/4432

                  A 39. Hivatal alá tartozó vállalat, amelyet a 39. Hivatal külföldi tranzakcióinak megkönnyítésére használnak.
                  Kim Tong-un, a 39. Hivatal igazgatója szerepel az 1283/2009/EU tanácsi rendelet V. mellékletében foglalt jegyzékben.

      IV. MELLÉKLET
      A 6. cikk (1) bekezdésének c) és d) pontjában említett bankok fiókjainak, leányvállalatainak és a pénzügyi szervezetek jegyzéke

      V. MELLÉKLET
      A 4. cikk (1) bekezdésének c) pontjában és az 5. cikk (1) bekezdésének c) pontjában említett fiókok pénzügyi szervezetek jegyzéke


title: A Tanácsnak a Bizottság megválasztott elnökével közös megegyezéssel hozott határozata ( 2009. december 4. ) a Bizottság tagjaivá kinevezendő további személyek listájának elfogadásáról

text:
               8.12.2009

               HU

               Az Európai Unió Hivatalos Lapja

               L 321/51

      A TANÁCSNAK

   a Bizottság megválasztott elnökével közös megegyezéssel hozott határozata
   (2009. december 4.)
   a Bizottság tagjaivá kinevezendő további személyek listájának elfogadásáról
   (2009/903/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre, és különösen annak 17. cikke (3) bekezdésére, (4) bekezdésére, és (7) bekezdésének második albekezdésére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   mivel:

               (1)

               A Lisszaboni Szerződés megerősítésének folyamatával kapcsolatos körülmények következtében a Bizottság 2004. november 22-én kinevezett tagjai 2009. október 31-ét követően az új Bizottság kinevezési folyamatának lefolytatásáig hivatalban maradnak, az Európai Unióról szóló szerződés Lisszaboni Szerződés által módosított rendelkezéseinek megfelelően.

               (2)

               Az új Bizottságot, amely a tagállamok egy-egy állampolgárából áll, beleértve az elnökét, valamint az Unió külügyi és biztonságpolitikai főképviselőjét, a 2014. október 31-ig terjedő időtartamra kell kinevezni.

               (3)

               Az Európai Tanács José Manuel DURÃO BARROSO-t jelölte ki azon személynek, akit az Európai Parlamentnek a Bizottság elnöki tisztére javasol, az Európai Parlament pedig megválasztotta a jelöltet.

               (4)

               Az Európai Unióról szóló szerződés 18. cikkének (1) bekezdése értelmében az Európai Tanács feladata, hogy a Bizottság elnökének egyetértésével kinevezze az Unió külügyi és biztonságpolitikai főképviselőjét.

               (5)

               A Tanácsnak – a Bizottság megválasztott elnökével közös megegyezésben – el kell fogadnia az azon további személyeket tartalmazó listát, akiket a 2014. október 31-ig terjedő időtartamra a Bizottság tagjaivá kíván kinevezni.

               (6)

               Az Európai Unióról szóló szerződés 17. cikke (7) bekezdésének harmadik albekezdése értelmében az elnöknek, az Unió külügyi és biztonságpolitikai főképviselőjének és a Bizottság többi tagjának mint testületnek a jóváhagyásáról az Európai Parlament szavaz,

         ELFOGADTA EZT A HATÁROZATOT:
   1. cikk
   A Tanács José Manuel DURÃO BARROSO-val, a Bizottság megválasztott elnökével közös megegyezéssel a következő személyeket javasolja a Bizottság tagjaivá kinevezni a 2014. október 31-ig terjedő időtartamra:

               Joaquín ALMUNIA AMANN

               László ANDOR

               Michel BARNIER

               Dacian CIOLOȘ

               John DALLI

               Maria DAMANAKI

               Karel DE GUCHT

               Štefan FÜLE

               Máire GEOGHEGAN-QUINN

               Johannes HAHN

               Connie HEDEGAARD

               Rumiana JELEVA

               Siim KALLAS

               Neelie KROES

               Janusz LEWANDOWSKI

               Cecilia MALMSTRÖM

               Günther H. OETTINGER

               Andris PIEBALGS

               Janez POTOČNIK

               Viviane REDING

               Olli REHN

               Maroš ŠEFČOVIČ

               Algirdas Gediminas ŠEMETA

               Antonio TAJANI

               Androulla VASSILIOU

         2. cikk
   Ezt a határozatot továbbítani kell az Európai Parlamentnek.
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. december 4-én.

            a Tanács részéről

            az elnök

         E. BJÖRLING


               29.8.2017

               HU

               Az Európai Unió Hivatalos Lapja

               C 285/207

         P7_TA(2014)0115
   A Számvevőszék tagjainak kinevezése – Oskar HERICS (AT)
   Az Európai Parlament 2014. február 25-i határozata az Oskar Hericsnek a Számvevőszék tagjává történő kinevezésére irányuló javaslatról (C7-0009/2014 – 2014/0802(NLE))
   (Konzultáció)
   (2017/C 285/32)

      Az Európai Parlament,

               —

               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C7-0009/2014),

               —

               tekintettel eljárási szabályzata 108. cikkére,

               —

               tekintettel a Költségvetési Ellenőrző Bizottság jelentésére (A7-0128/2014),

               A.

               mivel a Parlament Költségvetési Ellenőrző Bizottsága értékelte – különösen az Európai Unió működéséről szóló szerződés 286. cikkének (1) bekezdésében foglalt feltételek szempontjából – a javasolt jelölt képességeit;

               B.

               mivel 2014. február 17-i ülésén a Költségvetési Ellenőrző Bizottság meghallgatta a Tanács számvevőszéki tagjelöltjét;

               1.

               kedvező véleményt nyilvánít a Tanács Oskar Herics számvevőszéki taggá történő kinevezésére irányuló javaslatáról;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.